Source: https://www.iusinfo.si/Obvestila/Arhiv/2017_Tednik_IUS-INFO_XV_46___09_november.htm
Timestamp: 2019-06-16 05:27:24+00:00
Document Index: 2210150

Matched Legal Cases: ['ZKP\n', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ']

November 2017, številka 46 / letnik XV.
>> Nov osnutek novele ZKP
Ministrstvo za pravosodje je po zavrnjeni noveli ZKP-N poslanskim skupinam že predstavilo nov osnutek predloga novele zakona o kazenskem postopku. V osnutku ostaja določba v zvezi z zaslišanjem osumljencev, po kateri bi lahko sodišča oprla svojo sodbo tudi na izpovedbe osumljenca, dane brez odvetnika, če so ustrezno slikovno in zvočno posnete. Osnutek torej še naprej veča dokazno vrednost izpovedb, ki bi bile zbrane brez odvetnika. Črtan pa je del, ki je določal, da je lahko del spisa in hkrati podlaga za posamezne odločitve sodišča tudi izpovedba, ki je bila dana brez navzočnosti odvetnika in brez ustreznega zvočnega in slikovnega snemanja. V osnutku prav tako ostaja tudi najbolj kritizirana določba, ki tožilce usmerja k večji uporabi posameznih preiskovalnih dejanj namesto sodne preiskave in zaostruje pogoje za uvedbo sodne preiskave.
10 NAJVPLIVNEJŠIH PRAVNIKOV 2017 - glasovanje do 20. novembra
Nova številka biltena Sodnikov informator 2017/11
>> Ocena ustavnosti volilne zakonodaje
Ustavno sodišče je v postopku za oceno ustavnosti volilne zakonodaje v torek opravilo javno obravnavo. Med mnenji, ki so jih slišali ustavni sodniki, je prevladovalo stališče, da volilni sistem zagotavlja vpliv volivcev na izvolitev poslancev, različna pa so bila mnenja o tem, ali je njihov vpliv odločilen. Državni svet namreč izpodbija 4. člen Zakona o določitvi volilnih enot za volitve poslancev v državni zbor (ZDVEDZ), saj opozarja, da se volilni okraji med seboj zelo razlikujejo po številu volivcev, tudi v razmerju 1 : 3,73, medtem ko bi morali biti oblikovani tako, da se en poslanec voli na približno enako število upravičencev. Zakonu o volitvah v državni zbor (ZVDZ) pa DS očita neskladje z ustavo zaradi nesorazmerno različnih pogojev kandidiranja za neodvisne kandidate v primerjavi s strankarskimi. Tudi pravila, po katerih se razdelijo poslanski mandati, po mnenju državnih svetnikov ne zadostujejo ustavni zahtevi, da imajo volivci odločilen vpliv na izvolitev kandidatov.
>> Državno pravobranilstvo bo še ta mesec postalo državno odvetništvo
20. novembra bo državno pravobranilstvo postalo državno odvetništvo. Zaposleni, razen generalnega državnega odvetnika in njegovega namestnika, bodo po novem javni uslužbenci. Prvi mož pravobranilstva Jurij Groznik je dejal, da jim bo novi zakon verjetno prinesel dodatne stranke, že zdaj pa beležijo rast števila primerov delovnih sporov. Novi zakon zelo širi nabor javnih subjektov, ki bodo lahko koristili njihove usluge na sodišču. Državni odvetniki bodo med drugim lahko zastopali tudi Zavod za zdravstveno zavarovanje Slovenije, Zavod za pokojninsko in invalidsko zavarovanje, lokalne skupnosti in javna podjetja. Ker bodo njihove storitve za vse te subjekte "brezplačne", Groznik pričakuje, da se bodo marsikje odločili svoje odvetnike zamenjati za državne.
>> Izpostavili dosežke in opozorili na pomanjkljivosti pravosodja
Vrhovno sodišče in ministrstvo za pravosodje sta včeraj na Brdu pri Kranju pripravila svečanost ob dnevu pravosodja. Ob izpostavljenih izboljšavah v pravosodju, je minister za pravosodje Goran Klemenčič opozoril tudi na vrsto težav. Kritičen je do tega, da se nekatere spremembe, ki bi bile nujne za boljše delo pravosodja, ne izpeljejo.
>> Predlog zakona za vložitev tožb zaradi izbrisov v bankah
Vlada je danes sprejela predlog zakona o postopku sodnega varstva imetnikov kvalificiranih obveznosti bank. Z njim popravlja neustavnost novele zakona o bančništvu, ki je bila podlaga za izbris ob izrednih ukrepih Banke Slovenije konec leta 2013, v delu, ki ni omogočal učinkovitega sodnega varstva. Z uveljavitvijo zakona zamuja pol leta.
>> Upravno sodišče pritrdilo odločbi o začasnem odvzemu otroka
Upravno sodišče je zavrnilo tožbo Sande Alibabić, ki jo je kranjsko sodišče septembra obsodilo za smrt njene dveletne hčerke. Alibabićeva je sprožila upravni spor, ker ji je center za socialno delo marca letos odvzel novorojenega otroka, ki ga je rodila v priporu. Upravno sodišče pa je pritrdilo začasni odločbi centra za socialno delo.
>> Sedem kandidatov za člane Državnotožilskega sveta
Mandatno-volilna komisija DZ je na današnji seji listo sedmih kandidatov, ki jih za štiri mesta v Državnotožilskem svetu predlaga predsednik republike Borut Pahor, ocenila kot ustrezno. Državnemu zboru je tudi sklenila predlagati, naj na mesto sodnice na vrhovnem sodišču imenuje Marjeto Švab Širok.
>> Fišer ni več suspendiran
Nekdanji generalni državni tožilec Zvonko Fišer naj ne bi bil več suspendiran. Tako je po neuradnih informacijah v torek odločil državnotožilski svet, potem ko se je Fišer pritožil na odločitev sedanjega generalnega državnega tožilca Draga Škete v zadnjih dneh oktobra, da ga ta suspendira.
>> Večina po odkritju račun v davčni oazi prijavi
Poslovanje v davčnih oazah predstavlja visoko davčno tveganje, zato so se na Finančni upravi RS (Furs) že pred leti odločili za poostren nadzor nad poslovanjem v teh območjih. Kot ugotavljajo, je večina razkritih zavezancev ob pozivu, naj pojasni prilive na svojem računu, vložila napovedi in te dohodke naknadno prijavila. Nevladna organizacija Transparency International Slovenia po objavi Rajskih dokumentov, ki razkrivajo obširen sistem zlorab finančnega sistema za izogibanje plačilu davkov, pranje denarja in druge namene, poziva k ostrejšim ukrepom proti tovrstnim praksam. V Rajskih dokumentih ali v približno 13,4 milijona zapisov, ki jih je prečesal Mednarodni konzorcij preiskovalnih novinarjev (ICIJ), so novinarji odkrili poslovne sledi tudi najmanj 76 slovenskih fizičnih in pravnih oseb.
»Tehnologija in pravo v četrti industrijski revoluciji – sovražnika ali zaveznika?«, Microsoftov brezplačni dogodek v četrtek, 23. novembra 2017, v Hotelu InterContinental v Ljubljani.
>> Enostavneje do gradbenega dovoljenja
>> Pooblaščeni arhitekti in inženirji
Z Zakonom o arhitekturni in inženirski dejavnosti (ZAID) se regulacija te dejavnosti in poklicev iz dosedanjega Zakona o graditvi objektov (ZGO-1) prenaša v samostojen zakon, ki opredeljuje štiri regulirane poklice, in sicer pooblaščeni arhitekt, pooblaščeni inženir, pooblaščeni krajinski arhitekt in pooblaščeni prostorski načrtovalec ter določa pogoje za pridobivanje licenc in opravljanje dejavnosti. ZAID bo stopil v veljavo 17. novembra 2017 in se začel uporabljati 1. junija 2018.
>> >> Ureditev položaja študentov ter umetniški delež v javnih investicijskih projektih
17. novembra 2017 bosta začela veljati tudi Zakon za urejanje položaja študentov (ZUPŠ), ki spreminja in dopolnjuje določbe petih zakonov, in novela > Zakona o uresničevanju javnega interesa za kulturo (ZUJIK).
>> Drugi novi predpisi: UL št. 61 in 62
>> Začasna odredba v postopku zaradi zvišanja preživnine
Sodišče poudarja, da je namen začasne odredbe, s katero se še pred pravnomočnostjo postopka zavezancu naloži plačevanje preživnine, zagotoviti sredstva za preživljanje otroka v obsegu, ki je potreben za kritje njegovih nujnih eksistenčnih potreb, da se torej na ta način prepreči nevarnost ogroženosti preživljanja mladoletnega otroka in posledično nastanek težko nadomestljive škode za njegov razvoj. Vsebinski kriterij za začasno odredbo o preživnini je torej zagotovitev nujnega preživljanja otroka, ne pa ustrezen življenjski standard. O slednjem bo sodišče odločalo v rednem postopku, ko bo ugotavljalo dejanske potrebe otroka in zmožnosti obeh staršev, da k preživljanju prispevata.
Volivci so odločili. Čas je, da ukinemo neposredne volitve predsednika države. Volilna udeležba je katastrofalna. Izbira na volitvah pa temu primerna – in obratno. Zadeva je zato precej preprosta. Spremeniti je treba le 103. člen ustave, v katerega se zapiše, da predsednika republike z mandatno dobo petih let, z možnostjo enkratne ponovne izvolitve, izvoli Državni zbor z dvotretjinsko večino vseh poslancev. Tako bo, enkrat za vselej, konec resničnostnega šova, po imenu: Slovenija išče šefa.
Ana Javh:
Opredelitev oseb javnega prava po pravilih javnega naročanja - analiza prakse Sodišča EU in določb ZJN-